
ПРЕДСТАВЯНЕ НА "ЕЛЕКТРОНЕН ДНЕВНИК" - INFOSERV® E-SCHOOL
InfoServ® e-School - "Електронен Дневник" е информационна система, която спомага за организирането на учебния процес в българските училища. Създадена от софтуерната фирма ДАН електроник, системата стартира през юни 2004 г. като локална софтуерна система. Пилотно проектът стартира в МГ „Баба Тонка” Русе и резултатите не закъсняват - по данни на директора на училището, г-н Кунчев, неизвинените отсъствия на учениците са намалели два пъти, а дисциплината и успеваемостта им се е подобрила съществено. От Електронния Даневник до 2011 г. са се възползвали 80 училища от 27 града в страната.  С развитието на информационните технологии и облачните структури,  InfoServ® e-School вече се предлага като услуга. За новата учебна година до сега заявка за участие са дали над  600 училища, а очакваме през първия учебен срок те да достигнат 1000. 
InfoServ® e-School е средство за улесняване на комуникацията и скъсяване на дистанцията между родители и учители посредством постоянна двустранна връзка. Тя улеснява родителите в получаването на информация за децата си като те могат да избират точно по какъв начин да става това - по всяко време и от всяко място, посредством най-разпространеното средство за комуникация – мобилният телефон. Системата напълно автоматично информира родителите за оценки, отсъствия, поведение, здравен статус, родителски срещи и други  училищни събития, свързани с техните деца, посредством проверка чрез обаждане по телефона на номер 0882 818 905 (без добавена стойност, според тарифния план на абоната), SMS съобщения, и e-mail. 
Системата е напълно безплатна за училищата. Единственото, от което училището има нужда, са компютър и Интернет, с каквито всяко едно българско училище вече разполага. Родителите, които искат да получават информация, въвеждана от училището за техните деца, заплащат пакетна цена от 1,20 лв. с ДДС на месец. Родителите на ученици, чиито училища вече са се включили в системата InfoServ® e-School, могат да се регистрират за услугата като изпратят ID или ЕГН на своето дете чрез SMS на номер 1987 (единен за всички оператори, с подкрепата на Мобилтел, Глобул и Виваком) или на страницата на системата  www.e-school.bg (заплащането се извършва чрез ePay или EasyPay).
В резултат на правилното използване и функциониране на системата в училищата, родителите ще бъдат информирани дали детето им е на училище и как се представя то там, ще имат поглед върху всички промени в поведението му и възможност за своевременна реакция, неограничен времеви достъп до системата. Резултатите от реализираните пилотни проекти показват, че при активна работа със системата се постига повишаване на дисциплината и успеваемостта на учениците, а вследствие на това и по-високо качество на образованието.
ПРЕДСТАВЯНЕ НА РЕЗУЛТАТИТЕ ОТ ПРОУЧВАНИЯТА, ПРОВЕДЕНИ ОТ MARKET LINKS
В края на месец август, Маркет ЛИНКС проведе изследователски проект, чиято основна цел бе да бъдат проучени обществените нагласи към въвеждането и използването на системата "Електронен Дневник" - InfoServ® e-School. За целта бяха реализирани проучвания сред три целеви групи – родители на ученици, директори и учители в системата на средното образование. 
Резултатите от национално-представителното проучване показват, че обществото осъзнава необходимостта от промяна в сегашния модел на взаимоотношения между родители и училище. 85% от родителите на ученици в страната смятат въвеждането на системата "Електронен Дневник" - InfoServ® e-School за необходимо. 
Високи са тези дялове и сред анкетираните в училищата, които още не са въвели системата.  Там 58% от директорите и 90% от учителите смятат, че подобна стъпка би довела до конкретни резултати в ежедневната им работа с учениците. 
И сред трите целеви групи бяха посочени редица потенциални позитиви от използването на "Електронен Дневник" - InfoServ® e-School като:
· възможността за постоянна и навремменна информираност на родителите; 
· подобряване на дисциплината / спомагане за контрола на децата; 
· подобряване и улесняване на комуникацията учител – родител.
В съвременното динамично ежедневие, особено това на активните и заети жители на градовете,  удобството и спестяването на време на родителите също се откроява като предимство на електронната система "Електронен Дневник" - InfoServ® e-School.
Въпреки силно изразените позитивни нагласи и сред родителите и сред педагогическия персонал в училищата, изследванията регистрираха наличието на известни опасения по отношение на системата и бариери пред нейното въвеждане. Те могат да бъдат обобщени в няколко насоки:
· предпочитания към личния контакт учител-родител и успешно поддържана връзка между учители и родители в някои училища;
· значителна липса на заинтересованост от страна на родителите и съмнения, че системата би успяла да промени тези негативен модел;
· опасения, че твърде много ще нарастне професионалната натовареност на учителите;
· известни съмнения в сигурността на системата и данните в нея;
· наличие на алтернативни системи в някои училища.
[bookmark: _GoBack]Общо споделяно, сред родители, директори и учители е мнението, че масовото въвеждане на системата "Електронен Дневник" - InfoServ® e-School би постигнала не само непосредствения резултат, свързан с подобряването на дисциплината в българските училища, но има потенциал да подпомогне общото подобряване на качеството на образованието и авторитета на учебните заведения и да доведе до позитивна промяна на обществените нагласи към българското образование като цяло.
Материалите от пресконференцията можете да намерите в Интернет на: e-school.bg и mmlinks.net                       1

